*Tämä artikkeli käsittelee jääkiekkoilijaa. Pesäpalloilija Henri Ikosesta on eri artikkeli.*

**Henri Ville Ikonen** (s. 17. huhtikuuta 1994 Savonlinna) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökkääjä, mutta Ikonen osaa pelata myös keskellä.

Ura
---

### Seuraura

Ikonen on Savonlinnan Pallokerhon kasvatti. Hän pelasi jo 15-vuotiaana suurimman osan kaudesta 2009–2010 seuran A-nuorissa II-divisioonajoukkueessa ja oli 13 osumallaan SaPKon kolmanneksi paras maalintekijä. Ikonen oli vain 16-vuotias, kun hän teki 2+1-vuotisen sopimuksen Kalevan Pallon SM-liigajoukkueen kanssa kesäkuussa 2010. Ikonen pelasi suurimman osan kaudesta 2010–2011 seuran A-nuorissa, mutta hän vahvisti myös B-nuoria.

Kaudella 2011–2012 Ikonen teki SM-liigadebyyttinsä. Hän pelasi ensimmäisen SM-liigaottelunsa vain 17-vuotiaana 18. lokakuuta 2011 vieraissa Tampereen Ilvestä vastaan. Ikonen sai ottelussa jääaikaa 8.16 minuuttia. Hän teki SM-liigauransa ensimmäisen tehopisteen 1. marraskuuta 2011 vieraissa Rauman Lukkoa vastaan syötettyään Iiro Pakarisen maalin. Yhteensä Ikonen pelasi kauden aikana kahdeksan SM-liigaottelua. Hän edusti KalPan miesten joukkuetta jo kolmen ottelun verran European Trophyssa syksyllä 2011. Ikonen pelasi kautensa kuitenkin suurimmaksi osaksi KalPan A-nuorissa, joiden toiseksi paras pistemies hän oli tehoilla 17+28=45. Kevään 2012 pudotuspeleissä Ikonen oli kahdeksalla osumallaan joukkueen paras maalintekijä. Marraskuussa 2011 hän solmi KalPan kanssa kolmivuotisen jatkosopimuksen.

KHL-seura Donbass Donetsk varasi Ikosen 131. pelaajana toukokuussa 2012. Samana kesänä hänet varasi myös OHL-joukkue Kingston Frontenacs 66. pelaajana CHL:n varaustilaisuudessa. Ennen SM-liigakauden alkua, syyskuussa 2012 Ikonen päätti siirtyä Frontenacsiin kaudeksi 2012–2013. Hän oli tehoilla 22+29=51 joukkueen paras pistemies.

Tampa Bay Lightning varasi Ikosen kuudennella kierroksella 154. pelaajana NHL:n varaustilaisuudessa 2013. Kaudeksi 2013–2014 hän oli palaamassa aiemmin tehdyn sopimuksensa mukaisesti KalPaan, mutta heinäkuussa joukkue lainasi hänet kauden ajaksi kuitenkin takaisin Frontenacsiin. Ikonen oli joukkueen toiseksi paras pistemies Sam Bennettin jälkeen tehoilla 25+45=70. Huhtikuussa 2014 hän teki kolmivuotisen tulokassopimuksen Tampa Bay Lightningin kanssa. Ikonen liittyi samalla loppukaudeksi Lightningin farmijoukkue Syracuse Crunchiin, AHL:ään.

Kausi 2014–2015 oli Ikoselle varsinainen tulokaskausi AHL:ssä. Hän vietti siellä koko kauden ja teki 59 runkosarja- ja kolmessa playoff-ottelussa tehot 5+8=13. Kaudella 2015–2016 Ikonen pelasi myös kolme ottelua ECHL-joukkue Greenville Swamp Rabbitsissa. Kaudella 2016–2017 hän teki AHL:n yhden kauden piste-ennätyksensä tehoilla 6+11=17. Ikonen ei lopulta pelannut tulokassopimuksensa aikana otteluakaan NHL:ssä.

Kaudeksi 2017–2018 Ikonen siirtyi kaksivuotisella sopimuksella KHL-seura Jokereihin. Hänen tulokaskautensa toi siellä 35 runkosarja- ja neljässä playoff-ottelussa tehot 4+9=13. Heinäkuussa 2018 Ikosen sopimusta seuran kanssa jatkettiin kahdella vuodella kevääseen 2021 saakka. Maaliskuussa 2021 hän teki Jokereiden kanssa vuoden mittaisen jatkosopimuksen. Helmikuussa 2022 Jokerit purki Ikosen sopimuksen joukkueen kauden päätyttyä ennenaikaisesti Venäjän ja Ukrainan sodan vuoksi. Hän siirtyi kevääseen 2024 ulottuvalla opimuksella SM-liigajoukkue Rauman Lukkoon.

Ikonen teki ensimmäisellä kokonaisella SM-liigakaudellaan 2022–2023 ammattilaisuransa yhden kauden piste-ennätyksen tehtyään 59 runkosarjaottelussa tehot 10+9=19- Pudotuspeleissä hän pelasi viisi ottelua tehden yhden syöttöpisteen.

### Maajoukkueura

Ikonen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Vuotta aiemmin Ikonen kuitenkin putosi alle 20-vuotiaiden MM-leiriryhmästä vuoden 2013 turnaukseen.

Ikonen pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011. Ikonen edusti myös alle 17-vuotiaiden maajoukkuetta vuonna 2011 World U-17 Hockey Challengessa sekä Euroopan nuorten olympiafestivaaleilla, jotka päättyivät hopeaan. Ikonen jakoi kolmella osumallaan koko turnauksen maalipörssin voiton Slovakian Marek Novákin ja Venäjän Anton Slepyševin kanssa.

Suomen A-maajoukkueessa Ikonen on pelannut kuusi ottelua tehden yhden syöttöpisteen. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Ikonen merkittiin Suomen nelosketjun oikeaan laitaan Jani Lajusen ja Jere Sallisen viereen.

Muuta
-----

Ikosen isä Jari on entinen alempien sarjojen jääkiekkohyökkääjä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | KalPa | A-SM | 26 | 7 | 10 | 17 | 8 | – | – | – | – | – |
| 2011–2012 | KalPa | A-SM | 37 | 17 | 28 | 45 | 18 | 9 | 8 | 6 | 14 | 2 | U18 | 7 | 2 | 0 | 2 | 4 |
|  | KalPa | SM-liiga | 8 | 0 | 1 | 1 | 4 | – | – | – | – | – |
| 2012–2013 | Kingston Frontenacs | OHL | 61 | 22 | 29 | 51 | 30 | 4 | 1 | 0 | 1 | 4 |
| 2013–2014 | Kingston Frontenacs | OHL | 54 | 25 | 45 | 70 | 49 | 7 | 1 | 5 | 6 | 8 | JMM | 7 | 1 | 2 | 3 | 2 |
|  | Syracuse Crunch | AHL | 5 | 0 | 2 | 2 | 2 | – | – | – | – | – |
| 2014–2015 | Syracuse Crunch | AHL | 59 | 5 | 8 | 13 | 43 | 3 | 0 | 0 | 0 | 0 |
| 2015–2016 | Syracuse Crunch | AHL | 61 | 3 | 8 | 11 | 31 | – | – | – | – | – |
|  | Greenville Swamp Rabbits | ECHL | 3 | 1 | 0 | 1 | 0 | – | – | – | – | – |
| 2016–2017 | Syracuse Crunch | AHL | 54 | 6 | 11 | 17 | 27 | 1 | 0 | 1 | 1 | 0 |
| 2017–2018 | Jokerit | KHL | 35 | 4 | 9 | 13 | 22 | 4 | 0 | 0 | 0 | 2 |
| 2018–2019 | Jokerit | KHL | 46 | 1 | 4 | 5 | 45 | 2 | 0 | 0 | 0 | 2 |
| 2019–2020 | Jokerit | KHL | 42 | 8 | 6 | 14 | 18 | 1 | 0 | 0 | 0 | 0 |
| 2020–2021 | Jokerit | KHL | 40 | 2 | 5 | 7 | 20 | 1 | 0 | 0 | 0 | 0 |
| 2021–2022 | Jokerit | KHL | 25 | 1 | 3 | 4 | 4 | – | – | – | – | – |
|  | Lukko | SM-liiga | 12 | 2 | 3 | 5 | 2 | 7 | 0 | 0 | 0 | 4 |
| 2022–2023 | Lukko | SM-liiga | 59 | 10 | 9 | 19 | 38 | 5 | 0 | 1 | 1 | 8 |
| 5 kautta | yhteensä | KHL | 188 | 16 | 27 | 43 | 109 | 8 | 0 | 0 | 0 | 4 |
| 4 kautta | yhteensä | AHL | 180 | 14 | 29 | 43 | 103 | 4 | 0 | 1 | 1 | 0 |
| 3 kautta | yhteensä | SM-liiga | 79 | 12 | 13 | 25 | 44 | 12 | 0 | 1 | 1 | 12 |
| 1 kausi | yhteensä | ECHL | 3 | 1 | 0 | 1 | 0 | – | – | – | – | – |

Lähteet
-------

* Henri Ikonen The Internet Hockey Databasessa (englanniksi)
* Henri Ikonen Eurohockey-sivustolla (englanniksi)
* Henri Ikonen *Elite Prospects*. Everysport Media Group AB.  (englanniksi)

### Viitteet

1. ↑  Henri Ikonen sai NHL-sopimuksen *kalpa.fi*.  7.4.2014. KalPa Hockey Oy. Viitattu 25.5.2014.
2. ↑  Erinomaista synttäripäivää, Iko *facebook.com*.  16.4.2021. Jokerit Hockey Club Oy. Viitattu 13.11.2019.
3. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 19.5.2018.
4. ↑  Henri Ikonen The Internet Hockey Databasessa (englanniksi)
5. 1 2 3 4 5 6 7 8 9  Henri Ikonen *Elite Prospects*. Everysport Media Group AB.  (englanniksi)
6. ↑  Elite Prospects - SaPKo U20 *eliteprospects.com*. Everysport Media Group AB. Viitattu 13.11.2019. (englanniksi)
7. ↑  KalPa kiinnitti nuoren lupauksen *Jatkoaika.com*.  18.6.2010. Jatkoaika r.y. Viitattu 22.1.2012.
8. ↑  Tiistain 17-vuotiaat debytantit *liiga.fi*.  18.10.2011. Jääkiekon SM-liiga Oy. Viitattu 21.12.2020.
9. ↑  Viinikkala, Hannu: Kauden parasta vieraspelaamista *Jatkoaika.com*.  1.11.2011. Jatkoaika r.y. Viitattu 22.1.2012.
10. ↑  Elite Prospects - KalPa U20 *eliteprospects.com*. Everysport Media Group AB. Viitattu 13.11.2019. (englanniksi)
11. ↑  Pörssikärki Kuparinen jatkaa KalPassa *Jatkoaika.com*.  15.11.2011. Jatkoaika r.y. Viitattu 23.1.2012.
12. ↑  Entry Draft 2012 *khl.ru*. КХЛ. Viitattu 27.5.2012. (englanniksi)
13. ↑  Korpisalo ja Vainonen matkalla CHL:ään *Jatkoaika.com*.  27.6.2012. Jatkoaika r.y. Viitattu 29.6.2012.
14. ↑  Vainonen ja Ikonen Kanadaan *Jatkoaika.com*.  3.8.2012. Jatkoaika r.y. Viitattu 1.7.2013.
15. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 13.11.2019. (englanniksi)
16. ↑  KalPan valmennus kasassa – myös molemmat Kapaset jatkavat *Jatkoaika.com*.  19.4.2013. Jatkoaika r.y. Viitattu 1.7.2013.
17. ↑  Henri Ikonen OHL:aan *Jatkoaika.com*.  19.4.2013. Jatkoaika r.y. Viitattu 29.7.2013.
18. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 13.11.2019. (englanniksi)
19. ↑  Lightning sign forward Henri Ikonen to an entry-level contract *nhl.com/lightning*.  6.4.2014. TAMPA BAY:  Tampa Bay Lightning. Viitattu 25.5.2014. (englanniksi)
20. ↑  Henri Ikoselle NHL-sopimus *Jatkoaika.com*.  7.4.2014. Jatkoaika r.y. Viitattu 25.5.2014.
21. ↑  Henri Ikonen palaa rapakon takaa Suomeen - sopimus Jokereihin *Jatkoaika.com*.  19.6.2017. Jatkoaika r.y. Viitattu 19.6.2017.
22. ↑  Ikoselle kahden vuoden jatko Jokereihin - "Kehittyy pelaajana edelleen kohti parastaan" *Jatkoaika.com*.  26.7.2018. Jatkoaika r.y. Viitattu 26.7.2018.
23. ↑  Hurmerinta, Eero: Jokereille neljä jatkosopimusta − Pudaksen sopimus purettu *Jatkoaika.com*.  18.3.2021. Jatkoaika r.y. Viitattu 23.3.2021.
24. ↑  Westerlund, Jenna: Henri Ikonen suuntaa Lukkoon vuoteen 2024 ulottuvalla sopimuksella *Jatkoaika.com*.  28.2.2022. Jatkoaika r.y. Viitattu 3.3.2022.
25. ↑  Nuorissa Leijonissa harvennus – Ikosia ei nähdä kisoissa *Jatkoaika.com*.  21.12.2012. Jatkoaika r.y. Viitattu 1.7.2013.
26. ↑  2011 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 22.5.2020. (slovakiksi)
27. ↑  Teuvo Teräväinen olympiafestivaalien paras hyökkääjä *leijonat.fi*.  18.2.2011. Suomen Jääkiekkoliitto – Finlands Ishockeyförbund ry. Viitattu 20.10.2011.
28. ↑  Elite Prospects - EYOF Stats 2010-2011 *eliteprospects.com*. Everysport Media Group AB. Viitattu 13.11.2019. (englanniksi)
29. ↑  Tilanne 20.12.2020
30. ↑  FIN - CZE (Line Up) *stats.swehockey.se*.  13.12.2018. Svenska Ishockeyförbundet. Viitattu 13.11.2019. (englanniksi)
31. ↑  Jari Ikonen *Elite Prospects*. Everysport Media Group AB.  (englanniksi)

Lukko – SM-liiga
9 Stenqvist |
11 Reunanen |
16 Ylitalo |
17 Pa. Westerholm |
20 Nyman |
24 Krannila |
27 Po. Westerholm |
29 Suni |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila |
64 Kainulainen |
71 Ervasti |
72 Piipponen |
92 Repo |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen